कहा जा सकता है कि संसदीय गतिरोध ने निर्भया कांड में पूरा न्याय नहीं होने दिया है। निर्भया 16दिसंबर की रात अपने एक दोस्त के साथ फिल्म देखकर लौट रही थी, जब छह बदमाशों ने चलती बस में उसके साथ गैंगरेप किया। इसके बाद उसे और उसके दोस्त को रास्ते में फेंक दिया गया था। उस कांड के एक अपराधी ने जेल में फांसी लगा ली। चार को फांसी की सजा सुनाई गई है। मगर कुछ महीनों के कारण नाबालिग पाया गया अपराधी अब आजाद हो जाएगा। जबकि उसने ही निर्भया के साथ सबसे ज्यादा बर्बरता की थी। ये कैसा इंसाफ है?